Yunivarsitiin dursaa Zaambiyaa, barattoota dhiira waan dogoggorsuuf, barattootni shamarree 'gar-tokkee qullaa' uffachuun gara mana kitaabaa akka hin seenne isa jedheef dhiifama gaafate.
Barattuun Dikinaa Muzeya barattoonni dhiiraa qayyabannaa irratti xiyyeefachuu qabu jetti. Yunivarsitiin Zaambiyaa sirna uffannaa akka hin qabneefi 'ilaalcha durii jibba dubartii irratti hunda'ee ' akka hin keessummeesine ibsa. Hubachiisi mana kitaabaa magaalaa guddiitti Lusaakaatti maxxanfamee ture "Of-qusannan karaa sirriidha" jedha. Saba hawaasaan harbeessuu keessatti, barattoota yaada kana deggaraniifi morman gidduutti yaada hireera. Hubachiisi walgafachiisa kun kaasameera. Gabaasa keessatti hojjettuun mana kitaabaa Kiristiin Kaanyengoo, hubachiisichi ilaalcha bulchiinsa mana kitaabichaa hin ibsu jetti. "Badii uumame hundaaf, shamarran keenya mana kitaabaa tajaajilaman dhiifama guutuu gaafachu barbaadna," jetti. Barattonni shamarran hundi yeroo mana kitaabaa fayyadaman "miirri mijataa" itti dhaga'amu qaba jetti Aadde Kaanyengoo. Gabaasa gazeexessaan BBC, Kenedii Gondiwe Tiwiiter gubbatti maxxanse irratti "Waldanda'uufi hedduuminni bu'ura dhaabbata keenyaati,' jetti. Seera haaraa kana kan mormite barattuun waggaa 3ffaa Dikinaa Muzaya, dhiifama kana simadheera jechuun BBC'tti himti. "Bulchiinsi mana kitaabichaa hubachiisa maxxansan, keessumaayyuu kan seera dhorkuu qabu, kan akka sirna uffannaa saala tokko irratti xiyyeeffatu irraa of eeggachuu qabu,'" jetti.